CELEX: 32004D0924
Language: hr
Date: 2004-11-22 00:00:00
Title: Odluka Vijeća 2004/924/ZVSP od 22. studenoga 2004. o sklapanju Sporazuma između Europske unije i Gruzije o statusu i aktivnostima Misije Europske unije za jačanje pravne države u Gruziji, EUJUST THEMIS

18/Sv. 1
            
            
               HR
            
            
               Službeni list Europske unije
            
            
               131
            
         32004D0924
   
               L 389/41
            
            
               SLUŽBENI LIST EUROPSKE UNIJE
            
         ODLUKA VIJEĆA 2004/924/ZVSP
   od 22. studenoga 2004.
   o sklapanju Sporazuma između Europske unije i Gruzije o statusu i aktivnostima Misije Europske unije za jačanje pravne države u Gruziji, EUJUST THEMIS
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir prijedlog Predsjedništva,
   budući da:
   
               (1)
            
            
               Vijeće je 28. lipnja 2004. donijelo Zajedničku akciju 2004/523/ZVSP o Misiji Europske unije za jačanje pravne države u Gruziji, EUJUST THEMIS (1).
            
         
               (2)
            
            
               Članak 7. Zajedničke akcije predviđa da se o statusu osoblja EUJUST THEMIS-a u Gruziji, koji po potrebi uključuje povlastice, imunitete i druga jamstva potrebna za izvršenje i neometano odvijanje misije EUJUST THEMIS, postigne dogovor u skladu s postupkom iz članka 24. Ugovora o Europskoj uniji.
            
         
               (3)
            
            
               Vijeće je 28. lipnja 2004. ovlastilo glavnog tajnika/visokog predstavnika za Zajedničku vanjsku i sigurnosnu politiku, koji pomaže Predsjedništvu, da u ime Vijeća započne pregovore, te je u tim pregovorima glavni tajnik/visoki predstavnik postigao sporazum s gruzijskom vladom o statusu i aktivnostima misije EUJUST THEMIS.
            
         
               (4)
            
            
               Neovisno o članku 10. stavku 4. Sporazuma, nabavu robe i usluga za misiju EUJUST THEMIS treba izvršiti u skladu s načelima transparentnosti, proporcionalnosti, jednakog tretmana i zabrane diskriminacije.
            
         
               (5)
            
            
               Stoga bi Sporazum trebalo odobriti,
            
         ODLUČILO JE:
   Članak 1.
   Sporazum između Europske unije i Gruzije o statusu i aktivnostima Misije Europske unije za jačanje pravne države u Gruziji, EUJUST THEMIS se odobrava u ime Europske unije.
   Tekst Sporazuma je priložen ovoj Odluci.
   Članak 2.
   Predsjednik Vijeća je ovlašten za imenovanje osobe/osoba koje će biti opunomoćene potpisati Sporazum kako bi on obvezivao Europsku uniju.
   Članak 3.
   Ova Odluka proizvodi učinke od dana njezina donošenja
   Članak 4.
   Ova se Odluka objavljuje u Službenom listu Europske unije.
   
      Sastavljeno u Bruxellesu 22. studenoga 2004.
      
         
            Za Vijeće
         
         
            Predsjednik
         
         B. R. BOT
      
   
   
      (1)  SL L 228, 29.6.2004., str. 21.